Cawete -inne 1

Inne1
Discramiaedje des cawetes -inne

Li cawete -inne, prumire do no, dene on sustantif femrin ki djåze sovint d' ene termene (long moumint).

Ele provént del cawete latene -ana.Gn a ene ôte sôre di cawete -inne, sins rapoirt avou cisse-ciale.

 Mots walons avou l' cawete -inne 
Sacwants mots vinèt direk do latén :
 samwinne : latén septimana

Des ôtes ont stî foirdjîs e walon, po mostrer ene såjhon d' ovraedje :
 råyinne : såjhon k' on råye ås canadas.
 pelinne : såjhon k' on pele ås tcheneas.

Dins ç' sinse la, elle est sinonime del cawete -åjhe.

Mins li pus biesse egzimpe, c' est ene termene di x djoûs : cwénzinne, ûtinne di djoûs.

Did la, ene troke d' on metou nombe di sacwès, di djins : ene troejhinne, ene cwatrinne; pu a pô près ci nombe la : ene cénkinne, ene dijhinne, ene vintinne, ene cintinne.

Dins sacwants cas, ele mostere ene longue sitroete plaece :
 rivlinne : long boird d' on mousmint.

Dins des ôtes mots, li rapoirt avou l' bodje est pus lådje :
 tchampinne : oujhea ki s' rabate sovint a bindes dins les tchamps. (cial, on ratindreut voltî ene cawete -rece.
 rôlinne : manire di taper ene måye (a on djeu d' måyes)

 Li cawete -inne dins les noûmots 
Li cawete -inne a stî reployeye pacô dins des noûmots po mostrer li plaece di l' accion:
 riçuvinne : plaece la k' on rçût les djins.

Mins c' est purade ene termene di tins :
 médyinne : termene k' on s' médeye
 tuzinne : termene k' on s' rissaetche dins ene coete plaece po tuzer
 al shuvinne : termene ki l' tchén shût s' mwaisse pas a pate.

 Alére 
 Adrovaedje do motî d' Djivet

 Sacwants sustantifs avou l' cawete -inne (dedja studyîs sol Wiccionaire)